Jabarkan Biografi dari Richard Wagner dalam bahasa melayu

Richard Wagner dilahirkan di Leipzig, anak ke-9 Carl Friedrich Wagner, seorang kerani di pejabat polis Leipzig.  Bapa Wagner meninggal dunia kerana penyakit tifus  enam bulan selepas kelahiran Richard. Berikutan dengan itu, ibunya Johanna Rosine Wagner mula tinggal bersama pelakon dan penulis drama Ludwig Geyer, yang juga rakan karib bapa Richard. Dalam bulan Ogos 1814 Johanna  mengahwini Geyer dan berpindah ke kediaman Geyer di Dresden. Untuk 14 tahun pertama dalam hidupnya, Wagner dikenali sebagai Wilhelm Richard Geyer. Pada tahun-tahun kemudiannya Wagner mengesyaki bahawa Geyer adalah sebenarnya bapa kandungnya yang berkemungkinan seorang berbangsa Yahudi.Minat Geyer yang mendalam dalam seni dikongsi bersama anak tirinya dan Wagner juga mengambil bahagian dalam persembahan. Dalam autobiografinya Wagner menulis tentang salah satu perana yang dilakonkan semasa kecil iaiatu sebagai seorang malaikat. Wagner juga  sangat tertarik dengan unsur-unsur Gothic karya Carl Maria von Weber untuk opera “Der Freischutz”. Pada akhir tahun 1820, Wagner memulakan pengajikan sekolah Pastor Wetzel  di Possendorf, berdekatan Bandar Dresden. Di situ beliau menerima latihan piano di bawah ajaran seorang guru berbangsa Latin. Namun begitu beliau tidak dapat memahami teknik skala dengan baik dan lebih mengemari muzik dan drama teater. Geyer meninggal dunia dalam tahun 1821, ketika Wagner berusia lapan tahun. Berikutan dengan itu, Wagner telah dihantar ke sekolah Kreuz Grammar di Dresden, dibiayai oleh abang Geyer. Wagner yang sentiasa bercita-cita untuk menjadi seorang penulis lakonan, menulis daya kreatifnya yang pertama untuk sebuah tragedi yang mengerikan, Leubald und Adelaide bermula di sekolah pada  tahun 1826. Beliau mendapat pengaruh yang kuat dari William Shakespeare dan Johann Wolfgang von Goethe. Wagner kemudiannya memujuk agar keluarga membenarkan beliau mempelajari muzik.

Pada tahun  1827, keluarga Wagner berpindah semula ke Leipzig. Pelajaran Wagner yang pertama dalam bidang komposisi muzik adalah di antara tahun 1828-31 di bawah ajaran Christian Gottlieb Müller. Namun begitu menurut Wagnar, sumber inspirasi beliau ketika itu datangnya dari Ludwig van Beethoven. Beliau pertamakali mendengar muzik Beethoven pada Januari 1828 iaitu simfoni ke-7 dan kemudiannya pada bulan Mac Symphony yang ketujuh dan kemudian, pada Mac tahun yang sama, simfoni ke-9 yang dimainkan di Leipzig Gewandhaus.

Cara penulisan muzik Beethoven menjadi inspirasi Wagner. Wagner mula menulis transkripsi piano untuk simfoni ke-9 berserta sonata piano dan orkestra. Pada tahun 1829 beliau menonton lakonan soprano dramatik, Wilhelmine Schröder-Devrient, dan menjadikan beliau sebagai  ideal lakuran drama dan muzik dalam opera. Dalam autobiografinya, Wagner menulis: